**KENKO HEALTH ACCELERATOR, l'acceleradora d’ start-ups en el sector salut de Tecnocampus obre la segona convocatòria destinada a start-ups de dispositius mèdics.**

• El termini per a la presentació de sol·licituds estarà obert fins el 16 de juliol de 2018

La Fundació Tecnocampus i Foundingers Group posen en marxa la segona convocatòria de Kenko Health Accelerator, un programa d'acceleració destinat a projectes d'alt potencial de creixement en el sector salut, que compta amb el suport de la plataforma Telefónica Open Future, el Consorci Sanitari del Maresme i Tic Salut.

El programa compta amb edicions diferenciades i adaptades a 3 verticals: D-Health, Medical Devices i Biotech.

En aquesta segona edició, la convocatòria està dirigida a start-ups de dispositius mèdics i productes sanitaris ***(Kenko Medical Devices)***. Es busquen start-ups relacionades amb el desenvolupament de dispositius mèdics, electrònics, biomaterials, dispositius de diagnòstic, lliurament de medicaments, monitorització, rehabilitació o altres articles amb finalitats de diagnòstic o teràpia.

Kenko Health Accelerator té com a objectiu detectar start-ups innovadores en el sector salut, que tinguin un projecte innovador amb gran potencial i que pugui ser escalable i invertible. El programa estarà enfocat en start-ups amb un “mínim producte viable” i que comptin amb un equip complementari i compromès amb el projecte.

Els projectes que formin part de Kenko Health Accelerator rebran un conjunt de serveis orientats a afavorir el seu creixement, maduració i desenvolupament del model de negoci. A més comptaran amb el suport continu per part de l'equip promotor, mentoria individualitzada, formació proporcionada per experts externs, accés directe a inversió i espai de treball gratuït en el Hub Salut de l'edifici TCM6 del parc empresarial de Tecnocampus

Tota la informació relativa al programa d'acceleració es troba disponible en [www.kenkohealth.org](http://www.kenkohealth.org). Les start-ups interessades poden presentar les seves sol·licituds a través del lloc de Telefónica Open Future <https://bit.ly/2JC6FjN>

***Tecnocampus***

És el parc de la innovació, els emprenedors, les empreses i la universitat, que conforma un ecosistema que ofereix suport global a iniciatives innovadores des de les fases inicials fins a la creació d’ start-ups, així com la posterior acceleració i consolidació amb accés a diferents programes i a una xarxa global de socis de negoci, experts i inversors.

**Foundingers Group SL**

És una companyia formada per 101 startups, Bemobile, business angels i altres reconeguts professionals. Són un grup d’emprenedors i professionals amb una llarga trajectòria en la creació, inversió, gestió i direcció d'empreses, que comparteixen l'interès comú de potenciar les iniciatives de base tecnològica, ajudant-les en el seu creixement.

***Telefónica Open Future***

És una plataforma global dissenyada per connectar a emprenedors, start-ups, inversors i socis públics i privats de tot el món per captar oportunitats d'innovació i de negoci.

Per a més informació:

Susana Castel Alicia Cantalejo

scastel@kenkohealth.org acantalejo@tecnocampus.cat

+34 610 53 10 94